Váš list č./ zo dňa: Naše číslo: Vybavuje: Trnava

 370-11/2022/1/18 Ing. Elena Jurčová 14.01.2022

 tel. 033/32 40 369

Výzva na predloženie cenovej ponuky

**v rámci výberu dodávateľa tovaru**

 na predmet zákazky:

„Technika na údržbu zelene –

Náhradné diely pre stredisko ŠA J. Slottu Trnava“

v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a v súlade so Smernicou o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek v podmienkach Mestských služieb mesta Trnava

( § 117 ZVO – Zákazka s nízkou hodnotou – tovary )

Dovoľujeme si Vás požiadať o predloženie cenovej ponuky v súlade s nasledovnou výzvou:

1.  Identifikácia verejného obstarávateľa:

 Názov organizácie: Mestské služby mesta Trnava

 Sídlo organizácie: Priemyselná 5, 917 01 Trnava

 Štatutárny zástupca: Ing. Andrea Tomašovičová

 IČO: 00 598 135

 Kontaktná osoba: Ing. Elena Jurčová – technický úsek

 Telefón: +421 33 3240 369

 Elektronická pošta: elena.jurcova@msmt.trnava.sk

 Internetová adresa: [www.sprava.trnava.sk](http://www.skasz.trnava.sk/)

2. Predmet zákazky:

 Predmetom zákazky je dodanie originálnych náhradných dielov a olejov pre záhradnú techniku využívanú na údržbu zelene a futbalových ihrísk v Športovom areáli Lokomotíva na ulici J.Slottu v Trnave. Špecifikácia tovaru a množstvá sú uvedené v *prílohe č.2* tejto výzvy *–* Zoznam náhradných dielov.

Súčasťou predmetu zákazky sú služby spojené s  dodaním tovaru a vyložením na mieste určenia.

1. Spoločný slovník obstarávania (CPV): 16810000-6, 16160000-4, 09211000-1, 60000000-8
2. Miesto dodania tovaru: Športový areál J. Slottu 45,Trnava
3. Lehota dodania tovaru: 01.02.2022
4. **Súťažné podklady v elektronickej forme tvorí:**

6.1 Výzva na predloženie ponuky,

6.2 Krycí list ponuky - Príloha č. 1

6.3 Zoznam náhradných dielov – Príloha č. 2

7. Mena a ceny ponuky:

7.1 Navrhovaná cena musí byť stanovená v zmysle zák. NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon o cenách a musí byť uvedená v eurách.

7.2 Cena za predmet zákazky vychádza z ocenených položiek podľa *prílohy č. 2 –* Zoznam náhradných dielov a musí zahŕňať všetky náklady spojené s dodaním predmetu zákazky na miesto určenia, vrátane nákladov na dopravu a vyloženie na mieste určenia.

7.3 Ak je uchádzač platcom DPH, uvedie navrhovanú cenu v zložení:

- navrhovaná cena bez DPH

 - sadzba DPH a výška DPH

 - navrhovaná cena s DPH

7.4 Ak uchádzač nie je platcom DPH, uvedie celkovú navrhnutú cenu a súčasne na túto skutočnosť v ponuke upozorní.

8. Obsah ponuky:

8.1 Vyplnený a štatutárnym zástupcom potvrdený Krycí list ponuky - Príloha č.1, v ktorom uvedie identifikačné údaje, cenu za celý predmet zákazky a označí typ podniku.

8.2 Ocenená Príloha č. 2 – Zoznam náhradných dielov. V prílohe uchádzač uvedie jednotkové ceny za jednotlivé položky a celkovú cenu za predmet zákazky.

9. Spôsob predkladania ponúk:

9.1 Cenovú ponuku podľa bodu 8. výzvy uchádzač zašle elektronicky na e-mailovú adresu kontaktnej osoby uvedenej v bode 1. tejto výzvy– elena.jurcova@msmt.trnava.sk.

9.2 Lehota na predkladanie ponúk: najneskôr do 21.01.2022 do: 09:30 hod.

10. Kritérium na vyhodnotenie ponúk:

 Kritériom na vyhodnotenie ponúk je: najnižšia cena za predmet zákazky vrátane DPH.

11. Vyhodnotenie ponúk:

 Každému uchádzačovi, ktorého ponuka bola hodnotená, bude zaslané oznámenie o výsledku vyhodnotenia ponuky.

12. Komunikácia a dorozumievanie:

Komunikácia a dorozumievanie medzi verejným obstarávateľom a uchádzačmi alebo záujemcami sa bude uskutočňovať písomnou formou zasielanou výlučne elektronickými prostriedkami -

e-mailová adresa: elena.jurcova@msmt.trnava.sk.

13. Podmienky účasti:

13.1 Verejný obstarávateľ môže uzatvoriť zmluvu iba s uchádzačom, ktorý podľa § 117 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov, spĺňa nasledujúce podmienky:

13.1.1 Je oprávnený dodávať tovar, uskutočňovať stavebné práce alebo poskytovať službu, ktorá je predmetom obstarávania.

Splnenie podmienky podľa § 32 ods. 2 písm. e) zákona o verejnom obstarávaní overuje **verejný obstarávateľ** preskúmaním elektronicky dostupných zoznamov.

13.1.2 Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

 Splnenie podmienky podľa § 32 ods. 2 písm. f) zákona o verejnom obstarávaní preukáže úspešný uchádzačpo obdržaní oznámenia o vyhodnotení ponúk predložením čestného vyhlásenia.

13.2 Verejný obstarávateľ nesmie uzavrieť zmluvu s uchádzačom, ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní - konflikt záujmov podľa § 23, ktorý nemožno odstrániť inými účinnými opatreniami.

 **Úspešný uchádzač** po obdržaní oznámenia o vyhodnotení ponúk predloží verejnému obstarávateľovi čestné vyhlásenie, že v predmetnom obstarávaní nie je v konflikte záujmov.

13.3 Ak úspešný uchádzač nesplní podmienky účasti alebo nepredloží doklady podľa bodov 13.1 a 13.2 výzvy, bude z verejného obstarávania vylúčený. Verejný obstarávateľ po splnení podmienok uvedených v bodoch 13.1 a 13.2 uzavrie zmluvu s uchádzačom, ktorý sa umiestnil ako ďalší v poradí.

**14. Ostatné podmienky:**

14.1 **Úspešným uchádzačom** bude uchádzač, ktorého cena za celý predmet zákazky stanovená v súlade s bodom 7. tejto výzvy bude najnižšia.

14.2 **Úspešný uchádzač**  po obdržaní oznámenia o vyhodnotení ponúk zašle verejnému obstarávateľovi elektronickou poštou na e-mailovú adresu kontaktnej osoby uvedenej v bode 1. tejto výzvy **čestné vyhlásenia** podľa bodu 13.1.2 a bodu 13.2 výzvy podpísané oprávneným zástupcom (vzor poskytne verejný obstarávateľ úspešnému uchádzačovi)

14.3. Verejný obstarávateľ doručí objednávku úspešnému uchádzačovi elektronickou poštou po obdržaní čestných vyhlásení podľa bodu 14.2.

14.4 V prípade, že úspešný uchádzač stratí schopnosť zabezpečiť realizáciu predmetu zákazky, verejný obstarávateľ po splnení podmienok účasti uvedených v bode 13. môže prijať ponuku uchádzača, ktorý sa vo výberovom konaní umiestnil ako ďalší v poradí.

14.5 Úhrada za dodaný tovar bude realizovaná na základe faktúry vystavenej dodávateľom po odovzdaní a prevzatí tovaru v požadovanom množstve a sortimente. Splatnosť faktúry je 14 dní odo dňa jej doručenia objednávateľovi.

14.6 Nakoľko je výberové konanie realizované formou zadávania zákazky podľa § 117 zákona č. 343/2015 o verejnom obstarávaní v znení neskorších predpisov, verejný obstarávateľ si vyhradzuje právo neprijať žiadnu ponuku.

14.7 Verejný obstarávateľ si vyhradzuje právo neprijať žiadnu ponuku a zrušiť výberové konanie aj v prípade, ak navrhovaná cena bude vyššia ako výška finančných prostriedkov vyčlenená pre predmet zákazky v rozpočte verejného obstarávateľa.

14.8 Proti výsledku verejného obstarávania pri zadaní zákazky podľa §117 zákona o verejnom obstarávaní č. 343/2015 Z. z. nie je možné podať námietku.

 ......................................

 **Ing. Andrea Tomašovičová**

 riaditeľka Mestských služieb mesta Trnava

Prílohy:

Krycí list ponuky (Príloha č.1)

Zoznam náhradných dielov (Príloha č. 2)